
Automatizált mérési módszer megvalósítása ANSI/CEA-2010-A szabvány alapján

A dolgozat az amerikai ANSI/CEA-2010-A szabvány alapján automatizált maximális hangnyomás mérést mutat be aktív teljesítmény mélysugárzókra, egy speciális emelt-koszinuszos, Hann-ablakozott mérőjel alapján. Két részben tárgyalja annak jelentőségét, elsőként a szükséges elméleti hátteret összegzi, majd a második részben bemutatja a megvalósítás folyamatát.
A szabvány rövid idejű gerjesztést használ mérőjelként, melynek időtartama elegendően hosszú ahhoz, hogy a berezgéskor létrejövő tranziens jelenségek lecsillapodjanak, és kellően rövid ahhoz, hogy a mérés során létrejövő zajok, visszaverődések jól elkülöníthetőek legyenek a jelfeldolgozás során. Költséghatékony megoldást kínálva a süketszobás mérések alternatívájaként.
Még kisjelű tartományban a rendszerek közel lineáris paraméterekkel jellemezhetőek, addig nagy amplitúdók esetében nemlineáris velejárók keletkeznek, melyek az eszközök meghatározó tulajdonságai. A nemlineáris jellegből adódó torzítások nem feltétlen korrelálnak az audio minőséggel, nem minden esetben kedvezőek az emberi fül számára. A szabvány alapján meghatározott rövid idejű maximális hangnyomásszint (SPLmax) tehát szoros összefüggésben van a rendszer által létrehozott harmonikus torzítási komponensek arányával, melyet egy speciális küszöb görbe határoz meg. A mért objektív mérőszámok így jól összhangba hozhatóak a szubjektív benyomásokkal, mely a végfelhasználóknak egyértelmű segítség lehet a döntésben.
Ezen rövid idejű frekvencia és időfüggő teljesítmény-mérések további lehetőségeket rejtenek, fázis és polaritás mérésére, headroom, valamint frekvencia átviteli mérésekre, mely egyértelmű alapját képzi további munkáknak. A mérési eljárás pedig hasonló a CEA-2034, THX-ULTRA2 szabványokhoz, mely ugyancsak további implementálásban nyújthat segítséget. A megvalósított automatizált mérés a Klippel GmbH dB-Lab nevű grafikus interfészébe a következő frissítéstől beépül, és az elérhető kalibrált műszerparkkal a szabvány mérését teszi lehetővé az audio iparág fejlesztőinek.



